બાતમીના આધારે ક્રાઇમ બ્રાંચની લિંબાયત ગોડાદરા રોડ, મંગલપાંડે હોલ પાસેથી ઋતુરાજસિંહ આનંદબહાદૂરસિંહ ચૌહાણ (રહેઃ રામરાજ સોસાયટી, ગોડાદરા)ને ઝડપી પાડી તેની પાસેથી લોડેડ પિસ્તોલ, છ કારતૂસ, રોકડા રૂ. ૨૩,૬૫,૫૭૦ અને દાગીના મળી કુલ રૂ. ૫૪,૦૮,૧૨૦નો મુદ્દામાલ કબજે કર્યો હતો. પોલીસની પ્રાથમિક પુછપરછમાં બહાર આવેલી હકીકત મુજહ ઋતુરાજ 18 વર્ષથી રોજીરોટી માટે સુરત આવ્યો છે. હાલમાં લાલ દરવાજા વસ્તાદેવડી રોડ ખાતે આર.ડી.એસ.એસ. સિક્યુરિટી કંપનીમાં સિક્યુરિટી ગાર્ડ તરીકે નોકરી કરે છે. ઋતુરાજસિંહની સોસાયટીમાં રહેતા પાયલકુંવર આશાકુંવર નામના વ્યંઠળના પરિચયમાં તે આવ્યો હતો. પાયલકુંવર તેના વ્યંડળના ધંધાના રૂપિયા અને દાગીના તેને ઘરે સલામત રહે તે માટે રાખવા માટે આપતી હતી અને પકડાયેલા રૂપિયા, દાગીના પણ પાયલકુંવરના છે અને પિસ્તોલ પણ પાયલકુંવરે જ અપાવી હતી. તેના પૈસા અને દાગીના તેના વતન મૂકવા જતો હતો.